У Вікіпедыі ёсць артыкулы пра іншых асоб з прозвішчам Ромер.

Медаль-аўтапартрэт Альфрэда Ромера (1880), Нацыянальны музей Літвы.
**Альфрэд Ізідор Ромер** (16 красавіка 1832, Вільня — 24 студзеня 1897, Каралінава) — беларускі і польскі жывапісец, скульптар, мастацтвазнавец, этнограф. Удзельнік паўстання 1863—1864 гадоў.

Біяграфія
---------

Паходзіў са старажытнага рыцарска-шляхецкага роду Ромераў, які вядзе свой пачатак з XV стагоддзя, з Саксоніі і перасяліўся ў Вялікае Княства Літоўскае праз Курляндыю. Сын Эдварда Яна Ромера, удзельніка паўстання 1830—1831 гадоў, і ягонай першай жонкі Ганны з Белазораў; унук прэзідэнта 2-га дэпартамента Віленскага галоўнага суда ў 1803—1813 гадах — Міхала Ромера.

Браў урокі малявання ў Канута Русецкага. Удасканальваў сваё майстэрства ў педагогаў «сярэдняй рукі» Л. Бана і А. Аляшчынскага ў Парыжы. Пад канец 1850-х гадоў вярнуўся з-за мяжы ў жыў у спадчынным маёнтку Крэўна (Нова-Аляксандраўскі павет), актыўна супрацоўнічаў з часопісам «Каласы», які друкаваўся ў Вільні, дасылаў туды свае гравюры і малюнкі на тэму жыцця і побыту мясцовых беларусаў і літоўцаў.

Хрыстос і сірата
Божая Маці з дзіцём ці Мадонна Пінская, 1894
Браў удзел у нацыянальна-вызваленчым паўстанні 1863—1864 гадоў, пасля паражэння быў арыштаваны і пасаджаны ў Дынабургскую крэпасць. Неўзабаве прадаў маёнтак Крэўна і выехаў у Германію, дзе працягнуў навучанне ў мюнхенскай Акадэміі мастацтваў. Са сваім педагогам Артурам Георгам фон Рамбергам, які разам з Людвігам фон Хагнам аказалі на яго значны ўплыў, і Альбертам Келерам наведаў Італію. У Італіі галоўным чынам быў заняты заказнымі партрэтамі арыстакратаў і садова-паркавымі пейзажамі, таксама капіраваў Веранезэ. Выстаўляў свае гравюры, партрэты і скульптуры ў розных еўрапескіх гарадах: Мюнхене, Кракаве, Парыжы. У сярэдзіне 1870-х вяртаецца на Віленшчыну. З 1874 жыў і працаваў у маёнтку Каралінава, які належаў яго жонцы графіні Вандзе Сулістроўскай. Гэты этап лічыцца найбольш плённым у яго творчасці: у Каралінаве Ромер падрыхтаваў манаграфію аб вытворчасці слуцкіх паясоў, робіць этнаграфічныя замалёўкі («Сялянская хата», «Сялянская дзяўчына», «Ля карчмы», «Сялянскі двор», «Мешчанін з Віленскай губерні», «Сялянкі з Рагачоўскага павета Магілёўскай губерні», «Стары храм у Кабыльніках Свянцянскага павета», «Вішнева. Двор. Від з фасада», «Царква ў Камаях»). Альфрэд набывае старажытныя рукапісы і дакументы, якія потым перадаў у музеі Кракава. Туды ж пераехаў у 1884-м, стаў членам «Камісіі гісторыі мастацтва Акадэміі навук» і зрабіў памятны даклад «Да гісторыі Віленскай школы прыгожых мастацтваў», а таксама надрукаваў працу «Польскія паясы. Іхнія фабрыкі і знакі».

Памёр 24 студзеня 1897 года ў Каралінаве, пахаваны ў радавой капліцы касцёла Найсвяцейшай Дзевы Марыі ў Троках.

Творчасць
---------

Пісаў партрэты, пейзажы, тэматычныя кампазіцыі з жыцця народа і на рэлігійныя сюжэты. Яго творам уласцівы дакладны выразны малюнак, свабода і натуральнасць кампазіцыі. Акрамя жывапісных твораў вядомы бронзавыя медальёны з партрэтнымі выявамі, гравюры з выявамі сялян, архітэктурных помнікаў, карыкатуры працы Альфрэда Ромера. Гістарычную і мастацкую каштоўнасць маюць этнаграфічныя замалёўкі сялянскага побыту і малюнкі народных касцюмаў беларусаў. Таксама распісваў у праваслаўныя і каталіцкіх храмы.

Памяць
------

Імя А. Ромера носяць вуліцы ў вёсках Камаі і Каралінава, а таксама Пастаўская дзіцячая мастацкая школа. Планавалася ў 2009 годзе, да 600-годдзя раённага цэнтра, недалёка ад школы ўсталяваць помнік мастаку.

15 жніўня 2001 годзе ў Каралінаве быў усталяваны помнік жонцы Альфрэда Ромера, мясцовай асветніцы Вандзе Ромер (1850—1944; скульптар Алесь Цыркуноў).

Галерэя
-------

* Гелена Ромер-АчанкоўскаяГелена Ромер-Ачанкоўская
* Жаночыя рукіЖаночыя рукі
* Ляндварова, 1869Ляндварова, 1869
* ТрокіТрокі
* ТрокіТрокі
* АўтапартрэтАўтапартрэт
* Партрэт ссыльнага паўстанца Фларыяна Даноўскага, 1860, Нацыянальны музей ЛітвыПартрэт ссыльнага паўстанца Фларыяна Даноўскага, 1860, Нацыянальны музей Літвы
* Партрэт святара Баляслава Александровіча, 1864, Нацыянальны музей ЛітвыПартрэт святара Баляслава Александровіча, 1864, Нацыянальны музей Літвы
* Стары касцёл на Рынку ў Кабыльніку (цяпер в. Нарач), 1880Стары касцёл на Рынку ў Кабыльніку (цяпер в. Нарач), 1880

Зноскі
------

1. 1 2 3 4  Спружына экспрэсіі Альфрэда Ромера *Фарбавае поле «Мадонны Пінскай»* — часопіс «Культура»
2. ↑  *склад. В.Я. Абламскі, І.М. Чарняўскі, Ю.А. Барысюк.* Дзяржаўны спіс гісторыка-культурных каштоўнасцей Рэспублікі Беларусь. — Мн.: БЕЛТА, 2009. — 684 с. — ISBN 978-985-6828-35-8.
3. ↑  У Пастаўскім раёне будзе адноўлены маёнтак мастака Альфрэда Ромера = В Поставском районе будет восстановлено имение художника Альфреда Ромера
4. ↑  175 гадоў з дня нараджэння Альфрэда Ромера
5. ↑  Хто захавае маёнтак Альфрэда Ромера?
6. ↑  Алесь Цыркуноў
7. ↑  Запаліць агмень, каб памятаць…

Літаратура
----------

* *Romer-Ochenkowska, H.* Sztuka litewska: A. Römer // Litwa i Ruś. — 1913. — R. 2. — Z. 7—9.
* *Высоцкі А.* Знаёмства з Альфрэдам Ромерам// Нарачаснская зара. — № 115-117. — 13 верасня 2003 г.
* *Драўніцкі І.* Мастакі з дынастыі Ромераў Архівавана 17 красавіка 2015.. — Паставы, 2013. — 60 с.
* *Драўніцкі І.* Мастак з дынастыі Ромераў// Наша вера (Мінск). — 2013. — № 3 (65).
* *Цыркуноў А.* Нашчадак старасвецкага роду// Народная воля. — 10 чэрвеня 2003 г.
* *Дробов Л. Н.* Живопись Белорус­сии XIX—начала XX в. — Мн. 1974. — С. 207—210.
* *Літвіновіч, А.* Ромер Альфрэд Ізідор // Энцыклапедыя гісторыі Беларусі. У 6 т. Т. 6. Кн. 1: Пузыны — Усая / Рэдкал.: Г. П. Пашкоў (галоўны рэд.) і інш.; Маст. Э. Э. Жакевіч. — Мн. : БелЭн, 2001. — 10 000 экз. — ISBN 985-11-0214-8. — С. 120—121.
* *Бадзін Р. Р.* Ромер Альфрэд Ізідар // Беларуская энцыклапедыя: У 18 т. Т. 13: Праміле — Рэлаксін / Рэдкал.: Г. П. Пашкоў і інш. — Мн. : БелЭн, 2001. — Т. 13. — С. 405. — 10 000 экз. — ISBN 985-11-0035-8. — ISBN 985-11-0216-4 (т. 13).

Спасылкі
--------

|  |  |
| --- | --- |
| commons: | Альфрэд Ізідор Ромер на Вікісховішчы |

* Спружына экспрэсіі Альфрэда Ромера
* ПАЯДНАНАСЦЬ ЗЯМНОГА І ВЕЧНАГА Архівавана 8 жніўня 2014. //Алесь МАРЦІНОВІЧ


| ?Альфрэд Ізідор Ромер — продкі |
| --- |
| 

|  |  |  |  |
| --- | --- | --- | --- |
|  |  | Стэфан Ежы Ромер[d] |  |
|  |  |  |
|  |  |  |  |
|  |  | Стэфан Дамінік Ромер[d] |  |  |  |
|  |  |  |  |  |
|  |  |  |  |  |  |  |  |
|  |  |  |  |  | Алена з Сулістроўскіх[d] |  |
|  |  |  |  |  |  |
|  |  |  |  |  |  |
|  |  | Міхал Ромер |  |  |  |  |
|  |  |  |  |  |  |
|  |  |  |  |  |  |  |  |
|  |  |  |  |  |  | Антоні Міхал Пац |  |
|  |  |  |  |  |  |  |
|  |  |  |  |  |  |  |  |
|  |  |  |  |  | Ганна з Пацаў[d] |  |  |  |
|  |  | Эдвард Ян Ромер |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  | Тэрэза Барбара з Радзівілаў[d] |  |
|  | Альфрэд Ізідор Ромер |  |  |  |  |  |  |  |  |
|  |  |  |  |  |  |  |  |
|  |  |  |  |  |  |  | Францішак дэ Раес[d] |  |  |
|  |  |  | Ганна з Белазораў[d] |  |  |  |  |  |
|  |  |  |  |  |  |  |  |  |
|  |  |  |  |  | Рахеля з дэ Раесаў[d] |  |  |  |  |
|  |  |  |  |  |  |  |  |
|  |  |  |  |  |  |  |  |  |
|  |  |  |  | Юдыта з Яленскіх[d] |  | Станіслаў Яленскі[d] |  |
|  |  |  |  |  |  |
|  |  |  |  |  |  |  |
|  |  |  |  |
|  |  |  |  |

 |

|  |  |
| --- | --- |
| ⚙️   Генеалогія і некрапалістыка | Sejm-Wielki.pl |
| 

| Нарматыўны кантроль |
| --- |
| GND: 1021378364 · ISNI: 0000 0001 1364 2166 · NLP: A27542440 · NUKAT: n2007093834 · VIAF: 166064551 · БАП: 128374 |

 |